Z A K O N

O IZMJENAMA I DOPUNAMA ZAKONA O KRIVIČNOM POSTUPKU 
FEDERACIJE BOSNE I HERCEGOVINE 
Zakon o krivičnom postupku Federacije Bosne i Hercegovine (“Službene novine Federacije BiH”, br. 35/03, 37/03 i 56/03) mijenja se i dopunjuje kako slijedi: 

Član 1.
U članu 21. (Osnovni pojmovi), tačka g) mijenja se i glasi: 

“g) “ovlaštena službena osoba” je ona osoba koja ima odgovarajuća ovlaštenja unutar policijskih organa Bosne i Hercegovine, uključujući Državnu agenciju za istrage i zaštitu i Državnu graničnu službu, policijskih organa nadležnih ministarstava unutrašnjih poslova u Federaciji, sudske i finansijske policije, kao i carinskih organa, poreskih organa i organa vojne policije Bosne i Hercegovine ili u Federaciji Bosne i Hercegovine”.

Iza tačke s), dodaje se nova tačka t) koja glasi: 

“t) “bračni ili vanbračni drug” su one osobe koje takav status imaju prema porodičnom pravu”. 

Član 2. 
U članu 97. (Osobe koje mogu odbiti svjedočenje), stavu 1., tačka b) mijenja se i glasi:

“b) roditelj ili dijete, usvojitelj ili usvojenik osumnjičenika odnosno optuženika”. Tačka c) se briše. 

Član 3. 
U članu 308. (Subjekti žalbe), stavu 2., riječi: “srodnik po krvi u pravoj liniji”, usvojitelj, usvojenik, brat, sestra i hranitelj” se zamjenjuju riječima: “roditelj ili dijete i usvojitelj odnosno usvojenik”.

Član 4.
Ovaj zakon stupa na snagu odmah i objavljuje se u “Službenim novinama Federacije BiH” bez odlaganja. 

